Suchinthana/ta-wikipedia huggingface dataset:
லவ்லி ஆனந்து

லவ்லி ஆனந்து (Lovely Anand) என்பவர் இந்திய அரசியல்வாதி மற்றும் இந்திய நாடாளுமன்றத்தின் கீழவையான மக்களவையின் 10வது அவையின் உறுப்பினர் ஆவார். இவர் இந்தியச் சுதந்திரப் போராட்ட வீரர் ஸ்ரீராமேசுவர் பிரசாத் சிங்கின் பேத்தி ஆவார்.

இவரது தாயின் உறவினர் மாதுரி சிங் என்பவர் 1980களில் இந்திய தேசிய காங்கிரசு கட்சியின் நாடாளுமன்ற உறுப்பினராக இருந்ததால் இவரும் நன்கு அறியப்பட்ட அரசியல் பின்னணி உள்ள குடும்பத்திலிருந்து வந்தவர் ஆவார். ஆனால் இவரது அரசியல் வாழ்க்கை இவரது கணவர் ஆனந்த் மோகன் சிங் நிறுவிய புதிய பீகார் மக்கள் கட்சியின் வேட்பாளராகத் தொடங்கியது. லவ்லி ஆனந்த், பீகார் முன்னாள் முதல்வர் சத்யேந்திர நாராயண் சின்காவின் மனைவியும் முக்கிய நாடாளுமன்ற உறுப்பினரான கிஷோரி சின்ஹாவை தோற்கடித்தார். இந்த வெற்றியானது 1994ஆம் ஆண்டு நடைபெற்ற வடக்கு பீகார் தொகுதியான வைசாலி மக்களவைத் தொகுதி இடைத்தேர்தல் மூலம் இவருக்கு கிடைத்தது. ஆனால் 1996இல் நடைபெற்ற இந்தியப் பொதுத் தேர்தல் மற்றும் 1999இல் நடைபெற்ற இந்தியப் பொதுத் தேர்தல்களில் போட்டியிட்டபோது வெற்றி பெற முடியவில்லை.

ஆனந்து இருமுறை பீகார் சட்டமன்ற உறுப்பினராக இருமுறைத் தேர்ந்தெடுக்கப்பட்டார். பீகார் சட்டமன்றத் தேர்தலில் ஒருமுறை பார்த் தொகுதியிருந்தும் மறுமுறை நபிநகர் தொகுதியிலிருந்தும் வெற்றி பெற்றார்.

இவரது கணவர் ஆனந்த் மோகன் சிங் ஆவார். இவர்களது திருமணம் 1991ஆம் ஆண்டில் நடைபெற்றது. 1994 இடைத்தேர்தல் வெற்றிக்குக் காரணமானவர், தேர்தல் தகராறு காரணமாக நிகழ்ந்த கொலையினால் ஆயுள் தண்டனை அனுபவித்து வருகிறார். ஆனந்து மோகன் சிங் இரு முறை (1996 மற்றும் 1998)  சிவஹார் மக்களவைத் தொகுதி நாடாளுமன்ற உறுப்பினராக இருந்தார். இவரது மனைவி சமாஜ்வாதி கட்சி வேட்பாளராக 2014 இந்தியப் பொதுத் தேர்தலில் போட்டியிட்டார். இந்திய தேசிய காங்கிரசு இவரைப் புறக்கணித்ததால், கட்சி மாறியதாகக் கூறினார். 2009 இந்தியப் பொதுத் தேர்தல் மற்றும் 2010 பீகார் சட்டமன்றத் தேர்தலில் ஆலம் நகர் தொகுதியில் போட்டியிட்டு வெற்றிபெற இவரால் முடியவில்லை

2015ல் ஆனந்து இந்துஸ்தானி அவாமி மோர்ச்சா கட்சியில் சேர்ந்து சேஹார் தொகுதியில் போட்டியிட்டார். இத்தேர்தலில் இவர் சுமார் 400 வாக்குகள் வித்தியாசத்தில் தோல்வியுற்றார். 2020ஆம் ஆண்டு நடைபெற்ற பீகாம் மாநிலச் சட்டமன்றத் தேர்தலில் ராஷ்டிரிய ஜனதா தள வேட்பாளராகப் போட்டியிட்டு தோல்வியுற்றார்.

ஆனந்த் தனது கணவனின் அப்பாவி என்றும் அரசியல் சதியின் காரணமாகச் சிறையிலிருப்பதாகவும், தொடர்ந்து கூறி, அதன் அடிப்படையில் தேர்தலில் போட்டியிடுகிறார். இவர், தனது கணவர் அரசியல் சதிக்குப் பலியானவர் என்றும் அவர் ஒருபோதும் குற்றவாளியோ அல்லது கும்பல் தலைவராகவோ இருந்தது இல்லை என்றும் கூறினார். 2007ஆம் ஆண்டில் இவர் ஜனதா தளம் கட்சியின் உறுப்பினராக இருந்தபோது இவரது கணவர் இதே வழக்கில் வேறு சிலருடன் குற்றம் சாட்டப்பட்டார். ஆனால் பின்னர் பிணை பெற்றார்.

ஆனந்து ராஞ்சி பல்கலைக்கழகத்தில் இளங்கலை பட்டம் பெற்றார். இவருக்கு 2 மகன்கள் மற்றும் ஒரு மகள் உள்ளனர். இவரது மகன் சேத்தன் ஆனந்த்தும் அரசியலில் ஈடுபட விருப்பம் விருப்பம் தெரிவித்துள்ளார்.

மேற்கோள்கள் 

இந்திய தேசிய காங்கிரஸ் அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
1966 பிறப்புகள்
பீகார் சட்டமன்ற உறுப்பினர்கள்
10வது மக்களவை உறுப்பினர்கள்
வாழும் நபர்கள்
18ஆவது மக்களவை உறுப்பினர்கள்
சுலபா தேசுபாண்டே

சுலபா தேசுபாண்டே (Sulabha Deshpande ; 1937 - 4 ஜூன் 2016) ஓர் இந்திய நடிகை மற்றும் நாடக இயக்குநர் ஆவார். மும்பையில் மராத்தி நாடகங்கள் மற்றும் இந்தி நாடகங்கள் தவிர, இவர் 73 க்கும் மேற்பட்ட முக்கிய பாலிவுட் படங்களில் நடித்தார். இவர் பூமிகா (1977), அரவிந்த் தேசாய் கி அஜீப் தஸ்தான் (1978), மற்றும் காமன் (1978) போன்ற கலைத் திரைப்படங்கள் ,பல தொலைக்காட்சி தொடர்கள் மற்றும் நாடகங்களில் நடித்துள்ளார். 1960 களின் கலை நாடக இயக்கத்தில் ஒரு முன்னணி நபராக இருந்த இவர், ரங்கையன் மற்றும் விஜய் டெண்டுல்கர், விஜய மேத்தா மற்றும் சத்யதேவ் துபே போன்ற இணைந்து பணியாற்றியுள்ளார். 1971 ஆம் ஆண்டில், இவர் தனது கணவர் அரவிந்த் தேசுபாண்டேவுடன் இணைந்து இவிசுகர் எனும் நாடகக் குழுவினை நிறுவினார், மற்றும் தொழில்முறை குழந்தைகள் நாடகப் பிரிவினையும் நிறுவினார் அது சந்திரசாலா என்ற பெயரில் தொடங்கப்பட்டது. பிற்காலத்தில், ஜீ லே ஜாரா, ஏக் பாக்கெட் உமீத், அஸ்மிதா போன்ற தொடர்களிலும் , இங்கிலீஷ் விங்கிலீஷ் போன்ற படங்களிலும் நடித்தார்.

ஆரம்ப கால வாழ்க்கை 
இவர் மும்பையில் பிறந்து வளர்ந்தார், அங்கு இவர் மும்பை கோட்டையில் உள்ள சித்தார்த்தா கல்லூரியில் படித்தார், பின்னர் கல்வியியல் பட்டம் பெற்றார்.

தேசு பாண்டே மும்பையின் தாதரில் உள்ள சபில்டாசு ஆண்கள் மேல்நிலைப் பள்ளியில் ஆசிரியராக தனது வாழ்க்கையைத் தொடங்கினார். அங்கு பணிபுரியும் போது இவர் பிரபல நாடக ஆசிரியர் விஜய் தெண்டுல்கரிடம் தனது மாணவர்களுக்காக ஒரு சில நாடகங்களை எழுதும்படி கேட்டார். இது நாடகத்துடனான இவளது தொழில் வாழ்க்கையின் துவக்கமாக அமைந்தது , காலப்போக்கில் 1960 களின் பரிசோதனை நாடக இயக்கத்தில் முன்னோடியாக ஆனார், இவர் விஜய மேத்தா, விஜய் டெண்டுல்கர், அரவிந்த் தேசு பாண்டே மற்றும் ஸ்ரீராம் லகூ ஆகியோரால் நிறுவப்பட்ட ரங்கயான் குழுவில் சேர்ந்தார். விரைவில், இவர் தனது நடிப்புத் தொழிலைத் தொடங்கினார், இருப்பினும் இவர் மத்லியா பிந்தே மற்றும் சாசா அனி கசவ் போன்ற நாடகங்களுக்காக மாநில அளவிலான போட்டிகளில் வென்றபோது பரவலாக அறியப்பட்டார். ரங்கையன் குழு கலைந்த பிறகு, இவர் தனது கணவர் அரவிந்த் தேசு பாண்டே மற்றும் அருண் ககடே  ஆகியோர் சேர்ந்து 1971 இல் இவிசுகர் என்ற நாடகக் குழுவை உருவாக்கினார். விஜய் டெண்டுல்கரின் பிரபல நாடகமான சாந்ததாவில் லீலா பெனாரே கதாநாயகியாக நடித்தார். 1967 இல் வெளியான  சந்ததா! கோர்ட் சாலு அஹே எனும் நாடகத்தில் தனது திறமையை வெளிப்படுத்தினார். பின்னர் இவர் சத்யதேவ் துபே இயக்கிய நாடகத்தின் 1971 திரைப்பட பதிப்பில்  நடித்தார், இது இவரது தொழில் வாழ்க்கையின் முக்கிய திருப்புமுனையாக அமைந்தது. அதன்பிறகு இவர் 1970 மற்றும் 1980 களில் இந்திய புதிய அலை சினிமாவின் இயக்குநர்களாகக் கருதப்பட்ட சியாம் பெனகல் உள்ளிட்டோரின் இயக்கத்தில் பாலிவுட் சினிமா மற்றும் மராத்தி சினிமாக்களில் பணியாற்றினார்.

விருதுகள் 
1987 இல் மராத்தி மற்றும் இந்தி நாடகங்களில் நாடக நடிப்புக்காக இவருக்கு சங்கீத நாடக அகாதமி விருது வழங்கப்பட்டது, இந்த விருதை இந்தியாவின் தேசிய இசை, நடனம் & நாடக அகாடமியான சங்கீத் நாடக அகாதமி வழங்குகிறது. பயிற்சி பெறும் கலைஞர்களுக்கு வழங்கப்படும் மிக உயர்ந்த இந்திய அங்கீகாரம் இது. 2010 இல் தன்வீர் சன்மான் விருதையும் பெற்றார்  இவர் நானாசாகேப் பதக் புரஸ்கார், கண்பத்ராவ் ஜோசி புரஸ்கார், போன்ற பல்வேறு இதர விருதுகளையும் பெற்றுள்ளார்.

சான்றுகள் 

20 ஆம் நூற்றாண்டு இந்தியத் தொழிலதிபர்கள்
இந்தி தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
சங்கீத நாடக அகாதமி விருது பெற்றவர்கள்
இந்திய தொலைக்காட்சி நடிகைகள்
2016 இறப்புகள்
1937 பிறப்புகள்
இந்தித் திரைப்பட நடிகைகள்
21 ஆம் நூற்றாண்டு இந்தியப் பெண் தொழிலதிபர்கள்
இலட்சுமி ரகுபதி

இலட்சுமி ரகுபதி (Lakshmi Raghupati) (பிறப்பு: செப்டம்பர் 23, 1947 இந்தியாவின் திருவனந்தபுரம் ) ஓர் இந்திய அரசு ஊழியர் ஆவார். இவர் சுற்றுச்சூழல் மற்றும் வனங்கள் அமைச்சகத்தின் இயக்குனராக பணியாற்றினார். இவர் 1987 முதல் 2007 வரை அமைச்சகத்தில் பணியாற்றினார். மேலும், கொள்கை மற்றும் மூலோபாய உருவாக்கத்தில் அறிவியல் மற்றும் தொழில்நுட்ப உள்ளீடுகளை வழங்கினார்.

கல்வி 
1971 மற்றும் 1976 ஆம் ஆண்டுகளில் பிலானியின் பிர்லா தொழில்நுட்பம் மற்றும் அறிவியல் கழகத்திலிருந்து முறையே அறிவியல் மற்றும் தொழில்நுட்பத்தில் இரட்டை முதுகலைப் பெற்றார். 1985இல் இவர் தனது முனைவர் பட்ட ஆராய்ச்சியையும் முடித்தார்.

தொழில் 
இவர் சூழல் தாக்க மதிப்பாய்வுத் திட்டத்தில் பணியாற்றினார். இதில் தொழில்துறை திட்டங்களுக்கான சுற்றுச்சூழல் அனுமதியும் சுற்றுச்சூழல் உணர்வுள்ள பகுதிகளைக் குறிப்பிடுவது ஆகியவையும் அடங்கும். ஒரு சுற்றுச்சூழல் ஆர்வலரான, இவர், புதுதில்லியின் எரிசக்தி மற்றும் வள நிறுவனத்தில் வருகை தரும் ஆசிரியராக பணிபுரிகிறார். அபாயகரமான கழிவுகளின் எல்லைக் கட்டுப்பாடு மற்றும் அவற்றை அகற்றுவதற்கான ஐக்கிய நாடுகள் சூழல் திட்டத்தின் பேசல் மாநாட்டின் பேச்சுவார்த்தைகளில் இவர் இந்திய அரசாங்கத்தைப் பிரதிநிதித்துவப்படுத்தினார்.

வகித்த பதவிகள் 
இவர் 1993-97இல் தொழில்நுட்ப பணிக்குழுவின் தலைவராகவும் துணைத் தலைவராகவும் தேர்ந்தெடுக்கப்பட்டார். பேசல் மாநாட்டின் தொழில்நுட்ப மற்றும் சிறப்பு கூட்டங்களில் தொழில்நுட்ப நிபுணராக அழைக்கப்பட்டார். 2005-2007 காலப்பகுதியில், மாசுபட்ட தளங்களுக்கான தேசிய நிவாரணம்/மறுவாழ்வுத் திட்டத்தின் வளர்ச்சி மற்றும் செயல்படுத்தல் குறித்த தொழில்துறை மாசு மேலாண்மை திட்டத்திற்கான உலக வங்கி நிதியுதவி திறனை இவர் கையாண்டார்.

உலக வங்கி, டேனிஷ் சர்வதேச மேம்பாட்டு உதவி போன்ற சர்வதேச நிறுவனங்களின் உதவியுடன் திட்டங்களை இவர் ஒருங்கிணைத்தார். மருத்துவத் தாவர பாதுகாப்பு தொடர்பான ஐக்கிய நாடுகள் வளர்ச்சித் திட்டத்தின் தேசிய மைய இயக்குனராகவும் இருந்தார்.

இவர் ஐக்கிய நாடுகள் வளர்ச்சித் திட்டத்தின் பேசல்  மாநாட்டைக் கையாண்டார். அதன் செயலகத்துடன் ஒருங்கிணைக்கப் பொறுப்பேற்றார். இவர் தொழில்நுட்ப பணிக்குழுவில்  அமைச்சகத்தை பிரதிநிதித்துவப்படுத்தினார். தொழில்நுட்ப பணிக்குழுவின் தலைவர் மற்றும் துணைத் தலைவராக இருந்தார். மேலும், கட்சிகளின் மாநாடு சந்திப்பு உட்பட பாசெல் மாநாட்டு கூட்டங்களில் தொழில்நுட்ப நிபுணராக பங்கேற்றார்.

இவர் இந்தியாவின் கழிவு மேலாண்மை கொள்கை மற்றும் அமைப்பின் ஒரு பகுதியாக இருந்தார். பேசல் மாநாட்டிற்காக இந்தியாவில் மின்னணுக் கழிவு மேலாண்மை பற்றிய ஆய்வுக்கு இவர் உதவினார். இந்த்திட்டத்துக்கு 2004 முதல் 2005 வரை சப்பான் அரசாங்கத்தால் நிதியளிக்கப்பட்டது. 2006 முதல் 2007 வரை இந்தியா-ஐரோப்பிய ஒன்றிய கழிவு மன்றம் மற்றும் இந்தியா-ஐரோப்பிய ஒன்றிய கழிவுத் திட்டம் மூலம் இந்தியாவில் மின்னணு-கழிவு மேலாண்மைக்கான சாலை வரைபடத்தைத் தயாரித்தார்.

இவர் இந்தியத் தொழில்களுக்கான கூட்டமைப்பு போன்ற தேசிய மற்றும் சர்வதேச அமைப்புகளில் ஆலோசகராகப் பணியாற்றத் தொடங்கினார். இவர் இந்திய -ஜெர்மன் சுற்றுச்சூழல் திட்டத்தில் 2007 முதல் 2015 வரை பணியாற்றினார். நகராட்சி திடக்கழிவு மேலாண்மைத் திட்டத்தில் 2013-14 வரையிலும், வணிகம் மற்றும் தொழில்துறை மன்றத்தில் (அசோசெம்) 2007 முதல் 2009 வரை ரசாயனங்கள் மற்றும் கழிவு மேலாண்மையிலும், 2007 முதல் 2008 வரை புதுதில்லி  இந்திய தொழில்களுக்கான கூட்டமைப்பின் அபாயகரமான கழிவுகள் திட்டம் போன்றவற்றில் பணியாறினார்.

மேற்கோள்கள் 

1947 பிறப்புகள்
இந்தியப் பெண்கள்
வாழும் நபர்கள்
இலைலா கான்

இலைலா கான் (Laila Khan) பிறப்பு ரேசுமா படேல் 1978 -30 சனவரி 2011) ஓர் பாலிவுட் நடிகை ஆவார். 2008இல் வெளியான வாபா: எ டெட்லி லவ் ஸ்டோரி என்ற படத்த்திலும், 2011இல் வெளியான  பரார் என்ற படத்திலும் நடிகர் ராஜேஷ் கன்னாவுடன் இணைந்து நடித்ததற்காக இவர் சிறப்பாக அறியப்படுகிறார். இவர் தடைசெய்யப்பட்ட வங்கதேசத்தைச் சேர்ந்த ஹர்கத்-உல்-ஜிஹாத் அல்-இஸ்லாமியைச் சேர்ந்த முனீர் கான் என்பவரை மணந்தார். இலைலா கான், தனது குடும்பத்தைச் சேர்ந்த சிலருடன், 2011 இல் மகாராட்டிராவில் சுட்டுக் கொல்லப்பட்டார்.

பயங்கரவாத நடவடிக்கைகளில் பங்கு 
இலைலா கான், லஷ்கர்-ஏ-தொய்பா என்ற பயங்கரவாத அமைப்புக்கு மும்பை நகரம் பற்றிய தகவல்களை வழங்க திட்டமிட்டதாகக் கூறப்படுகிறது.

காணாமல் போதல் 
30 சனவரி 2011 இரவில், இவரும், இவரது தாயார் செலினா, மூத்த சகோதரி அசுமினா, இரட்டை உடன்பிறப்புகள் இம்ரான் மற்றும் சாரா, மற்றும் உறவினர் ரேசுமா ஆகியோருடன் மும்பையிலிருந்து மும்பைக்கு வடக்கே 126 கிமீ தொலைவில் உள்ள இகத்புரியில் உள்ள விடுமுறை இல்லம் நோக்கி சென்றனர். 9 பிப்ரவரி 2011 அன்று, இவரது தாய் தனது சகோதரி அல்பனா பட்டேலுடன் பேசினார். கான் சண்டிகரில் தனது மூன்றாவது கணவர் பர்வேசு இக்பால் தக் உடன் இருப்பதாகக் கூறினார். இதற்குப் பிறகு, குடும்பம் ஒரு தடயமும் இல்லாமல் மறைந்துவிட்டது.

அதைத் தொடர்ந்து, இவரது தந்தை, நாதிர் சா பட்டேல் (செலினாவின் முதல் கணவர்) மும்பை காவல் நிலையத்தில் தனது குடும்பத்தினருடன் தனது மகள் காணாமல் போனதாக புகார் அளித்தார். இதே போன்ற புகாரை பாலிவுட் திரைப்பட இயக்குநர் ராகேஷ் சாவந்த்தும் தாக்கல் செய்தார். இவர் மும்பையில் இருந்து காணாமல் போவதற்கு முன்பு 'ஜின்நாத்' என்ற தனது இரண்டாவது படத்தை இலைலா கானை வைத்து படமாக்கினார்.

நாதிர் சா படேல் 17 சூலை 2012 அன்று பம்பாய் உயர் நீதிமன்றத்தில் தனது மகளின் கொலை வழக்கை குற்றப் பிரிவிலிருந்து தேசிய புலனாய்வு முகமைக்கு மாற்றக் கோரி முறையிட்டார். காவலர்கள் இவ்வழக்கை உடனடியாக விசாரிக்கவில்லை என்றும் குற்றம் சாட்டினார்.

காவலர் துறை விசாரணை 
இவரது தாயின் தற்போதைய கணவர், பர்வேசு இக்பால் தக், சந்தேகத்திற்குரிய லஷ்கர்-ஏ-தொய்பாவின் உறுப்பினர். மேலும் ஆசிப் சேக் (செலினாவின் இரண்டாவது கணவர்), இவரும் இவரது குடும்பம் காணாமல் போனதற்கு பின்னால் இருப்பதாக சந்தேகிக்கப்பட்டது. விசாரணையின் போது நாதிர் சா பட்டேலையும் காவலர்கள் விசாரித்தனர்.

பின்னர், ஆசிப் சேக் கைது செய்யப்பட்டார். அவர் தானும் பர்வேசு இக்பால் தக்கும் சேர்ந்து இலைலாவின் குடும்பத்தை சுட்டு கொன்றதாக ஒப்புக்கொண்டார். ஜம்மு-காஷ்மீர் காவல்துறையினரிடம் பர்வேசு இக்பால் தக் முன்னதாக அளித்த வாக்குமூலத்தில் ஆசிப் சேக்கின் பெயர் இணை சதிகாரர்களில் ஒருவராக வெளிப்படுத்தப்பட்டது.

பின்விளைவு 
பணம், பொறாமை, சொத்து மற்றும் துபாய்க்கு குடும்பத்தை மாற்றுவது ஆகியவை குடும்ப கொலைக்கு காரணம் என்று நம்பப்படுகிறது. தக் விசாரணையில் தான் நேபாளத்திற்கு தப்பிச் செல்ல விரும்பினார் என்பது தெரியவந்தது. அங்கு அவரது லஷ்கர்-இ-தொய்பா இணைப்புகள் அவரை கைது செய்வதை தவிர்க்க உதவியது. இருப்பினும், அவர் நேபாளத்திற்கு தப்பிச் செல்வதற்கு முன்பு, மற்றொரு வழக்கில் ஜம்மு & காஷ்மீர் காவல் துறையினரால் கைது செய்யப்பட்டார்.

மேற்கோள்கள் 

இந்தித் திரைப்பட நடிகைகள்
2011 இறப்புகள்
1982 பிறப்புகள்
திவ்யா கோகுல்நாத்

திவ்யா கோகுல்நாத் (Divya Gokulnath) ஓர் இந்திய தொழில் முனைவோர் மற்றும் கல்வியாளர் ஆவார், இவர் பைஜூஸ் என்ற கல்வி தொழில்நுட்ப நிறுவனத்தின் இணை நிறுவனர் மற்றும் இயக்குநர் ஆவார்.

ஆரம்பகால வாழ்க்கை மற்றும் கல்வி 
திவ்யா கோகுல்நாத் பெங்களூரில் பிறந்தார். இவரது தந்தை அப்பல்லோ மருத்துவமனைகளில் சிறுநீரக மருத்துவர் மற்றும் இவரது தாயார் தூர்தர்ஷன் ஒளிபரப்பு நிறுவனத்தில் நிரலாக்க நிர்வாகியாக இருந்தார். இவர் பெற்றோருக்கு ஒரே குழந்தை ஆவார். குழந்தை பருவத்தில், இவருடைய தந்தை இவளுக்கு அறிவியலைக் கற்பித்தார்.

திவ்யா பிராங்க் அந்தோனி பொதுப் பள்ளியில் தனது பள்ளிப்படிப்பை முடித்தார் மற்றும் பெங்களூருவில் உள்ள ஆர்வி பொறியியல் கல்லூரியில்  தொழில்நுட்பம் இளங்கலை தொழில்நுட்பம் பயின்றார். 2007 இல் பட்டம் பெற்ற பிறகு, இவர் தனது ஜிஆர்இ தேர்வு தயாரிப்பு பாடத்தை கற்பிக்கும் பைஜு ரவீந்திரனை சந்தித்தார். வகுப்புகளுக்கு இடையில் இடைவேளையின் போது இவர் கேள்விகள் கேட்ட விதத்தினை வைத்து பைஜு இவளை ஆசிரியராக ஊக்குவித்தார்.

ஆசிரியராக இவரது வாழ்க்கை 2008 இல் தொடங்கியது  21 வயதில். 2020 ஆம் ஆண்டில், இவர் பார்ச்சூன் இந்தியாவிடம் , "இது 100 மாணவர்களைக் கொண்ட ஓர் அரங்க பாணியிலான வகுப்பு. இவர்கள் என்னை விட ஓரிரு வயது இளையவர்கள், அதனால் முதிர்ச்சியடைந்தது போன்ற தோற்றத்திற்கான வகையில் நான் வகுப்பிற்கு சேலை அணிந்து சென்றேன். " என்று கூறினார்  இவரது கற்பித்தல் வாழ்க்கையில், இவர் கணிதம், ஆங்கிலம் மற்றும் தர்க்க ரீதியான பகுத்தறிவைக் கற்பித்தார்.

தொழில் வாழ்க்கை 
2011 ஆம் ஆண்டில், திவ்யா தனது கணவருடன் இணையதள கல்வி தளமான பைஜூவை இணைந்து நிறுவினார். முதலில், நிறுவனம் பள்ளி கல்வியை ஆதரிக்க தனிப்பட்ட கல்வியை வழங்கியது, மேலும் 2015 இல், நிகழ்பட பாடங்களுடன் ஒரு இணையத்தள செயலியை அறிமுகப்படுத்தியது. திவ்யா ஒரு ஆசிரியையாக நிகழ்படங்களில் தோன்றினார். இந்தியாவில் கோவிட் -19 ஊரங்கின் போது, கோகுல்நாத் பயனர் அனுபவம், உள்ளடக்கம் மற்றும் நிறுவன விளம்பரம் ஆகியவற்றை நிர்வகித்தபோது, பைஜுவின் இலவச அணுகலை வழங்கியது, மேலும் மார்ச் மற்றும் ஏப்ரல் 2020 இல் மொத்தம் 50 மில்லியனுக்கு 13.5 மில்லியன் பயனர்களைச் சேர்த்தது, செப்டம்பர் 2020 க்குள் 70 மில்லியன் மாணவர்கள் மற்றும் 4.5 மில்லியன் சந்தாதாரர்களை அடைந்தது.

ஃபோர்ப்ஸின் கூற்றுப்படி, 2020 ஆம் ஆண்டு நிலவரப்படி, திவ்யா, இவரது கணவர் பைஜு ரவீந்திரன் மற்றும் இவரது சகோதரர் ரிஜு ரவீந்திரன் ஆகியோரின் மொத்த நிகர மதிப்பு $ 3.05B ஆகும்.

கல்வியின் எதிர்காலம், பெற்றோர்கள் மற்றும் STEM துறைகளில் பெண்களின் பங்கேற்பு உள்ளிட்ட கருப்பொருள்களில் திவ்யா இணையத்தளத்தில் எழுதி வருகிறார். இவர் பெண் தொழில்முனைவோருக்கான சவால்கள் பற்றி மிண்ட் ஸ்டார்டப் டயரீஸ்   மற்றும் இந்தியாவில் கல்வி தொழில்நுட்பம் பற்றி வோக் இந்தியாவில் பைஜு ரவீந்திரனுடனிணைந்து  ஒரு கட்டுரையை எழுதினார்.

தனிப்பட்ட வாழ்க்கை 
ஏப்ரல் 2020 நிலவரப்படி, கோகுல்நாத் தனது இளைய மகன் உட்பட பதினோரு குடும்ப உறுப்பினர்களுடன் வசித்து வந்தார், பின்னர் இவரது இரண்டாவது குழந்தை 2021 இல்பிறந்தது. கோவிட் -19 தொற்றுநோய்க்கு முன், இவர் அலுவலகத்தில் நீண்ட நாட்கள் வேலை செய்தார், ஆனால் ஊரடங்குக் காலத்தின் போது, வீட்டிலிருந்து வேலைக்கு (ஒர்க் பிரம் ஹோம்) மாறினார்.  2021 ஆம் ஆண்டில், இவர் தி இந்தியன் எக்ஸ்பிரஸிடம் தனது வழக்கமான நாளில் "மகனின் இணையத்தள வகுப்புகள், கூட்டங்கள், நிகழ்பட பாடங்களை பதிவு செய்தல் மற்றும் பிறந்த குழந்தையுடன் நேரத்தை செலவிடுதல்" ஆகியவை பணிகளைச் செய்வதாகக் கூறினார்.

சான்றுகள் 

1987 பிறப்புகள்
21 ஆம் நூற்றாண்டு இந்தியப் பெண் தொழிலதிபர்கள்
வாழும் நபர்கள்
இந்திய கோடீசுவரர்கள்
கோ. போ. இராதாகிருஷ்ணன்

கோ. போ. இராதாகிருஷ்ணன் (C. P. Radhakrishnan)(பிறப்பு 1957) என்பவர் சி. பி. ஆர். என அறியப்படுபவர் ஆவார். இவர் ஓர் இந்திய அரசியல்வாதியும், பாரதிய ஜனதா கட்சியைச் சேர்ந்தவரும் கோயம்புத்தூரிலிருந்து இரண்டு முறை மக்களவைக்கு தேர்ந்தெடுக்கப்பட்டரும் ஆவார். இவர் 18 பிப்ரவரி 2023 அன்று ஜார்கண்ட் ஆளுநராக பதவியேற்றார்.

பாஜக தலைவராக
இவர்  பாஜ கட்சியின் முன்னாள் தமிழ்நாடு மாநிலத் தலைவரும் ஆவார். இவர் கட்சியின் மாநிலத் தலைவராக இருந்த காலத்தில், கன்னியாகுமரியிலிருந்து சென்னை வரை யாத்திரை மேற்கொண்டார். தமிழகத்தில் பாரதிய ஜனதா கட்சியை வளர்க்கவும் வலுப்படுத்தவும் இந்த யாத்திரை ஊக்கமாக கருதப்பட்டது. தற்போது இவர் பாரதீய ஜனதா கட்சியின் தேசிய நிர்வாகக்குழு உறுப்பினராக உள்ளார். இவர் 2016 முதல் 2019 வரை அகில இந்திய கயிறு வாரியத்தின் தலைவராக இருந்தார். இது சிறு, குறு மற்றும் நடுத்தர தொழில் அமைச்சகத்தின் கீழ் செயல்படுகிறது.

மக்களவை தேர்தலில்
இராதாகிருஷ்ணன் இரண்டு முறை மக்களவை உறுப்பினராக இருந்துள்ளார். 1998 கோயம்புத்தூர் குண்டுவெடிப்புக்குப் பிறகு 1998 மற்றும் 1999 பொதுத் தேர்தல்களில் பிஜேபி சார்பில் போட்டியிட்டு வெற்றி பெற்றார். இத்தேர்தல்களில் இராதாகிருஷ்ணன் 1998-ல் 150,000 வாக்குகள் வித்தியாசத்திலும், 1999 தேர்தலில் 55,000 வாக்குகள் வித்தியாசத்திலும் வெற்றி பெற்றார்.

2004 ல் திராவிட முன்னேற்றக் கழகம் பாஜக தலைமையிலான தேசிய ஜனநாயகக் கூட்டணியுடனான உறவை முடிவுக்குக் வந்த பிறகு, கூட்டணி அமைப்பதில் பணியாற்றிய மாநிலத் தலைவர்களில் ஒருவர் இவர். இராதாகிருஷ்ணன் பின்னர் 2004 தேர்தலுக்காக அனைத்திந்திய அண்ணா திராவிட முன்னேற்றக் கழகத்துடன் உறவுகளை ஏற்படுத்த மாநில கட்சியுடன் இணைந்து பணியாற்றினார்.

2012ல், மேட்டுப்பாளையத்தில் ராஷ்டிரிய சுயம்சேவாக் சங்க தொண்டரைத் தாக்கிய குற்றவாளிகளுக்கு எதிராக நடவடிக்கை கோரி நடைபெற்ற போராட்டத்தில் கலந்துகொண்டதற்காக இராதாகிருஷ்ணன் கைது செய்யப்பட்டார்.

இவர் தெற்கு மற்றும் தமிழ்நாட்டிலிருந்து பா.ஜ.க.வின் மூத்த மற்றும் மதிப்பிற்குரிய தலைவர்களில் ஒருவராக உள்ளார். ஆர். எஸ். எஸ். மற்றும் ஜன சங்கத்துடன் 1973 முதல் தொடர்பில் உள்ளார். 2014-ல், இவர் கோயம்புத்தூர் தொகுதியிலிருந்து மக்களவைக்கு பாஜக வேட்பாளராகப் பெயரிடப்பட்டார். மேலும் தமிழ்நாட்டின் இரண்டு பெரிய கட்சிகளான திமுக மற்றும் அதிமுகவின் கூட்டணி இல்லாமல், இவர் 3,89,000 வாக்குகளுடன் இரண்டாவது இடத்தைப் பெற்றார். மீண்டும் கோயம்புத்தூரிலிருந்து 2019 தேர்தலில் போட்டியிட்டு தோல்வியடைந்தார்.

வகித்த பதவிகள்: 
 1998-12வது மக்களவை உறுப்பினர்
 1998–99. உறுப்பினர், வணிகக் குழு மற்றும் அதன் துணைக் குழு 
 உறுப்பினர், நாடாளுமன்ற உறுப்பினர்களின் குழு உள்ளூர் பகுதி மேம்பாட்டு திட்டம்
 உறுப்பினர், ஆலோசனைக் குழு, நிதி அமைச்சகம்
 1999. 13வது மக்களவை உறுப்பினர் (2வது முறை)
 1999–2000. உறுப்பினர், வணிகக் குழு
 உறுப்பினர், நாடாளுமன்ற உறுப்பினர்களின் குழு உள்ளூர் பகுதி மேம்பாட்டு திட்டம்
 2000– உறுப்பினர், ஆலோசனைக் குழு, நிதி அமைச்சகம்
 2023 -  ஜார்கண்ட் ஆளுநர்

போட்டியிட்ட தேர்தல்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ சுயசரிதை ஓவியம் (12 வது மக்களவை)
 இந்திய நாடாளுமன்ற இணையதளத்தில் அதிகாரப்பூர்வ சுயசரிதை ஓவியம் (13 வது மக்களவை)

மேற்கோள்கள் 

வாழும் நபர்கள்
1957 பிறப்புகள்
12வது மக்களவை உறுப்பினர்கள்
13வது மக்களவை உறுப்பினர்கள்
பாரதிய ஜனதா கட்சி அரசியல்வாதிகள்
ஜார்க்கண்ட் ஆளுநர்கள்
மஞ்சுளா கட்டமனேனி

மஞ்சுளா சுவரூப் ( Manjula Ghattamaneni நீ கட்டமனேனி; பிறப்பு 8 நவம்பர் 1970) ஓர் இந்தியத் திரைப்படத் தயாரிப்பாளர் மற்றும் நடிகை ஆவார். இவர் தெலுங்கு சினிமாவில் பணியாற்றியதற்கப் பரவலாக அறியப்பட்டவர். பிரபல தெலுங்கு நடிகர் கிருஷ்ணா கட்டமனேனிக்கு பிறந்த இவர், 1999 ஆம் ஆண்டு ராஜஸ்தான் திரைப்படத்தில் கௌரவ வேடத்தில் நடித்தன் மூலம் தனது நடிப்புத் தொழிலைத் தொடங்கினார் மற்றும் சம்மர் இன் பெத்லகேம் எனும் மலையாளத் திரைப்படத்தில் துணை நடிகராக நடித்தார். 2002 ஆம் ஆண்டில் ஷோ எனும் திரைப்படத்தினை நடித்து தயாரித்ததன் மூலம் அவர் பரவலாக புகழ் பெற்றார். இந்த படம் தெலுங்கில் சிறந்த திரைப்படத்திற்கான தேசிய திரைப்பட விருதையும், அந்த ஆண்டிற்கான சிறந்த திரைக்கதைக்கான தேசிய திரைப்பட விருதையும் வென்றது. இவர் தனது தாயின் பெயரில், இந்திரா புரொடக்ஷன்ஸ் என்ற திரைப்பட தயாரிப்பு நிறுவனத்தை நிறுவினார்.

தனிப்பட்ட வாழ்க்கை 
அவர் மூத்த நடிகர் கிருஷ்ண கட்டமனேனி மற்றும் அவரது முதல் மனைவி இந்திரா தேவியின் மூன்று குழந்தைகளில் இரண்டாவது மகள் ஆவார். அவளுக்கு இரண்டு சகோதரர்களும் இரண்டு சகோதரிகளும் உள்ளனர். அவரது மூத்த சகோதரர் ரமேஷ் பாபு ஒரு திரைப்படத் தயாரிப்பாளர் மற்றும் அவரது தம்பி மகேஷ் பாபு பிரபல தெலுங்கு நடிகர் ஆவார்.

மஞ்சுளா தயாரிப்பாளரும் நடிகருமான சஞ்சய் சுவரூப்பை மணந்தார். இவர்களுக்கு ஜான்வி என்ற மகள் உள்ளார். அவர் தனது மைத்துனி நம்ரதா சிரோட்கருடன் நல்ல நண்பர்களாக இருந்தார்.

மஞ்சுளா ஒரு தியானிப்பாளர் ,20 வருடங்களாக தியானத்தைத் தொடர்கிறார்.

தொழில் வாழ்க்கை 
மஞ்சுளா ஆரம்பத்தில் நடிகர் மா. நா. நம்பியாரின் பேரன் தீபக் உடன் இணைந்து நடிக்கும் படத்தில் அறிமுகமாக இருந்தார், ஆனால் படம் துவங்கப்படவில்லை. ஆர்.கே.செல்வமணியின் ராஜஸ்தானில் ஒரு தீவிரவாதியாக கௌரவ வேடத்தில் தோன்றி தனது தொழில் வாழ்க்கையைத் தொடங்கினார். 1998 ஆம் ஆண்டு சுரேஷ் கோபி மற்றும் ஜெயராம் நடித்த சம்மர் இன் பெத்லகேமில் மலையாளத்தில் பெண் கதாநாயகிகளில் ஒருவராக நடித்தார். மஞ்சுளா தனது வாழ்க்கையைத் தொடங்கியபோது,  அவருடைய தந்தையின் ரசிகர்களிடமிருந்து எதிர்மறையான கருத்துக்களை எதிர்கொண்டாள் .

2002 ஆம் ஆண்டில், ஷோ என்ற திரைப்படத்தை தயாரித்து அதில் நடித்தார். நீலகண்டா இயக்கிய இந்தப் படம் தெலுங்கில் சிறந்த திரைப்படத்திற்கான தேசிய திரைப்பட விருதை வென்றது.

எஸ். ஜே. சூர்யா இயக்கிய நானி (2004) அவரது இரண்டாவது தயாரிப்பு முயற்சி ஆகும். இந்த படத்தில் அவரது சகோதரர் மகேஷ் பாபு நடித்தார். படம் வணிக ரீதியில் வெற்றி பெறவில்லை. . 2006 ஆம் ஆண்டில், பூரி ஜெகன்நாத்துடன் அதிரடித் திரைப்படமான போக்கிரியை அவர் இணைந்து தயாரித்தார். அந்த திரைப்படம் வணிக ரீதியில் வெற்றி பெற்றது, அக்காலத்தில் தெலுங்கு திரையுலகில் அதிக வருவாய் ஈட்டிய திரைப்படம் எனும் பெயர் பெற்றது.

2009 ஆம் ஆண்டில், அவர் தனது அடுத்த தயாரிப்பு முயற்சியான காவ்யாஸ் டைரியுடன் நடிப்புக்குத் திரும்பினார். 2010 ஆம் ஆண்டில், அவர் தனது கணவருடன் சேர்ந்து கௌதம் மேனனின் இயக்கத்தில் நாக சைதன்யாவுடன் காதல் காதல் கதையான யே மாயா சேசாவே தயாரித்தார்.  இந்த படம் விமர்சன ரீதியாக பாராட்டப்பட்டது மற்றும் வணிக ரீதியில் வெற்றி பெற்றது. அதே ஆண்டில், அவர் தனது கணவர் சஞ்சய் சுவரூப் உடன் ஆரஞ்சு திரைப்படத்திலும் தோன்றினார்.

சான்றுகள் 

தமிழ்த் திரைப்பட நடிகைகள்
மலையாளத் திரைப்பட நடிகைகள்
21 ஆம் நூற்றாண்டு இந்தியப் பெண் தொழிலதிபர்கள்
சென்னை திரைப்படத் தயாரிப்பாளர்கள்
20 ஆம் நூற்றாண்டின் இந்திய நடிகைகள்
சென்னை நடிகைகள்
1970 பிறப்புகள்
தெலுங்குத் திரைப்பட நடிகைகள்
வாழும் நபர்கள்
தீபா சாகி

தீபா சாகி (Deepa Sahi பிறப்பு நவம்பர் 1962 30) ஓர் இந்தியத் திரைப்பட நடிகை, தயாரிப்பாளர் ஆவார். இரானுவ குடும்ப பின்னணியினைக் கொண்ட இவர் 1993 ஆம் ஆண்டில் வெளியான மாயா மெம்சாப் திரைப்படத்தில் மாயா எனுக் கதாப்பத்திரத்ஹில் நடித்ததகாக பரவலாக அறியப்படுகிறார்.2011 ஆம் ஆண்டில் வெளியான தேரே மேரே பெரே என்ற திரைப்படத்தின் மூலம் இயக்குநராக அறிமுகமானார்.

ஆரம்ப மற்றும் தனிப்பட்ட வாழ்க்கை 

தீபா சாகி, பஞ்சாபி இனத்தைச் சேர்ந்தவர், தோராதூனில் இராணுவப் பின்னணியில் பிறந்தார் மற்றும் இவரது குடும்பத்தில் இளையவர் ஆவார். இவர் மீரட்டில் வளர்ந்தார். இவரது குடும்பம் பின்னர் கனடாவுக்கு குடிபெயர்ந்தது, ஆனால் இவர் தொடர்ந்து இந்தியாவில் இருந்தார். இவருக்கு ஒரு மூத்த சகோதரி இருந்தார், இவர் 18 வயதில் இறந்தார். சாகி தனது கல்வியை இந்திரபிரஸ்தா மகளிர் கல்லூரியில் பயின்றார், மற்றும் தில்லி பொருளியல் பள்ளியில் சமூகவியலில் தங்கப் பதக்கம் வென்றார். சாகி பின்னர் இயக்குனராகும் நோக்கத்தில் தேசிய நாடகப் பள்ளியில் சேர்ந்தார்.  இருப்பினும், இவர்  நடிப்பு வாய்ப்புகளைப் பெறத் தொடங்கினார், இது நடிப்புக்கு மாறத் தூண்டியது. சாகி தனது தொழில் வாழ்க்கையின் ஆரம்ப நாட்களில் தனது முதல் படத்தை இயக்க முடிவு செய்தார், ஆனால் நானா படேக்கர் மற்றும் ஹேமா மாலினி நடிக்கவிருந்த நானா கார்த்தே பியார் படம் மந்தநிலை காரணமாக இவரால் இயக்க இயலவில்லை. இவர் சுதந்திரப் போராட்ட வீரர் உஷா மேத்தாவின் மருமகன், திரைப்பட இயக்குநர் கேதன் மேத்தாவை மணந்தார். இருவருக்கும் இது இரண்டாவது திருமணம் ஆகும்.

ஆரம்ப கால வாழ்க்கையில் 
டெல்லியின் தேசிய நாடகப் பள்ளியின் முன்னாள் மாணவியான, சாகி நாடக வாழ்க்கையைத் தொடங்கினார், வலுவான இடதுசாரி சார்பு மற்றும் சமூக ஆர்வம் ஆகியன இவரது தயாரிப்புகளின் முக்கியக் கருப்பொருளாக இருந்தது

இவரது ஆரம்பகால திரைப்பட வாழ்க்கையில் கோவிந்த் நிகலானியுடன் பணியாற்றினார் மேலும் 1984 ஆம் ஆண்டில் வெளியான பார்ட்டி திரைப்படத்தின் மூலம் அறிமுகமானார். இது நல்ல வரவேற்பைப் பெற்றது, பின்னர் இவர் 1985 ஆம் ஆண்டில் வெளியான அகத் திரைப்படத்தில் நடித்தார்.

வணிக சினிமா 
திரைப்பட இயக்குநர் கேதன் மேத்தாவை திருமணம் செய்த பிறகு இந்தி சினிமாவில் நடிக்கத் தொடங்கினார்.இவர் , ஹீரோ ஹிரால் (1988), மாயா மெம்சாப் (1992) மற்றும் ஓ டார்லிங் உட்பட இவரது பல படங்களில் நடித்தார்! யே ஹாய் இந்தியா (1995). ஓ ஓ டார்லிங் திரைப்படங்கருக்கு  திரைக்கதை எழுதினார். மாயா மெம்சாப் திரைப்படத்தில்  சாகி மற்றும் நடிகர் சாருக் கான் இடையே திரைப்படத்தில் வந்த பாலியல் காட்சி சர்ச்சைக்குரியதாக ஆனது. இவரது மற்ற குறிப்பிடத்தக்க படங்களில் ஹம் (1991), டிரினித்ரா (1991) மற்றும் ஏக் டாக்டர் கி மவுத் (1991) ஆகியவை அடங்கும்.

1998 ஆம் ஆண்டில் வெளியான ஆர் யா பார் இவர் இறுதியாக நடித்தார். (1998)  ஹம் மற்றும் மாயா மேம்ஸாப் தேசிய விருது (நடுவர்) மற்றும் சிறந்த துணை நடிகைக்கான பிலிம்பேர் விருதுக்கு பரிந்துரை செய்யப்பட்டது.

2015 ஆம் ஆண்டில், 18 வருடங்கருக்குப் பிறகு இவர் தனது கணவரின் படமான மாஞ்சி -தெ மவுண்டைன் மேன் இல் இந்திராகாந்தி கதாபாத்திரத்தில் தோன்றினார்.

சான்றுகள் 

21 ஆம் நூற்றாண்டு இந்தியப் பெண் தொழிலதிபர்கள்
20 ஆம் நூற்றாண்டு இந்தியத் தொழிலதிபர்கள்
1965 பிறப்புகள்
இந்தித் திரைப்பட நடிகைகள்
பஞ்சாப் நபர்கள்
வாழும் நபர்கள்
20 ஆம் நூற்றாண்டின் இந்திய நடிகைகள்
பார்வதம்மா ராஜ்குமார்

பார்வதம்மா ராஜ்குமார் (Parvathamma Rajkumar; 6 டிசம்பர் 1939 - 31 மே 2017) ஓர் இந்தியத்  திரைப்பட தயாரிப்பாளர் மற்றும் விநியோகிப்பாளர் ஆவார். இவர் மூத்த கன்னட நடிகர் ராஜ்குமாரின் மனைவி ஆவார் . அவர் "பூர்ணிமா எண்டர்பிரைசஸ்" என்ற தயாரிப்பு நிறுவனத்தின் கீழ் ராஜ்குமார் மற்றும் அவர்களின் மகன்கள் சிவ ராஜ்குமார், புனீத் ராச்குமார் மற்றும் ராகவேந்திரா ராஜ்குமார் ஆகியோர் நடித்த படங்களைத் தயாரித்தார். மாலாஸ்ரீ, பிரேமா, ரக்சிதா, சுதாராணி மற்றும் ரம்யா ஆகியோர் அவரது தயாரிப்புகளில் புகழ் பெற்ற நடிகைகள் ஆவர். பெங்களூரு பல்கலைக்கழகத்தில் அவருக்கு முனைவர் பட்டம் வழங்கப்பட்டது.

இவர் பெற்ற விருதுகளில் தாதாசாகெப் பால்கே அகாதமி விருது, கன்னட ராஜ்யோத்சவா மற்றும் கர்நாடக அரசின் வாழ்நாள் சாதனையாளர் விருது ஆகியவை அடங்கும். 2012 ஆம் ஆண்டுவரை, இவர் 80 படங்களைத் தயாரித்தார். கன்னடர்களைப் பாதுகாக்கும் வகையில், மாநிலங்களுக்கு இடையேயான நீர் தகராறுகள் மற்றும் கன்னடத் திரைப்படத் துறையின் படைப்புகளை மீறுவதற்கு எதிராக கர்நாடகாவின் நிலைப்பாடு குறித்து இவர் பேசியுள்ளார்.

ஆரம்பகால வாழ்க்கை மற்றும் குடும்பம் 
முன்னாள் மைசூர் இராச்சியத்தின் மைசூர் மாவட்டத்தின் சாலிகிராமத்தில் பார்வதிமா 6 டிசம்பர் 1939 அன்று அப்பாஜி கவுடா மற்றும் லட்சுமம்மாவுக்கு எட்டு குழந்தைகளில் இரண்டாவது குழந்தையாகப் பிறந்தார். இவரது வருங்கால மாமனார் சிங்கநல்லூர் புட்டசவமையா ஒரு தொட்டிலில் ஒரு வெள்ளி நாணயத்தை வைத்து இவரை மருமகளாக ஆக்குவதாக சபதம் செய்ததாக கூறப்படுகிறது. இவர்களுக்கு ஐந்து குழந்தைகள் உள்ளனர்: மகன்கள் சிவ ராஜ்குமார், ராகவேந்திரா ராஜ்குமார் மற்றும் புனீத் ராச்குமார், மற்றும் மகள்கள் லட்சுமி மற்றும் பூர்ணிமா ஆவர். இவரது கணவர் ராஜ்குமார் 12 ஏப்ரல் 2006 அன்று மாரடைப்பால் இறந்தார்.

பார்வதிமா உடல்நலக் குறைவிற்கான சிகிச்சை அளிக்க 14 மே 2017 அன்று எம். எஸ். ராமையா நினைவு மருத்துவமனைக்கு கொண்டு செல்லப்பட்டார். 17 மே இல் தீவிர சிகிச்சைப் பிரிவிற்கு மாற்றப்பட்டார். மருத்துவ முயற்சிகளுக்குப் பிறகு மூச்சு விடுவதில் சிக்கல் இருந்தது. இவருக்கு டிரக்கியோடோமி சிகிச்சை அளிக்கப்பட்டது 4:30 மணிக்கு இவருக்கு மாரடைப்பு ஏற்பட்டது. கல்லீரல் செயலிழந்ததால் 4.40 மணிக்கு இவர் இறந்ததாக அறிவிக்கப்பட்டது.

திரைப்பட வாழ்க்கை 
இவர் ஸ்ரீ வஜ்ரேஷ்வரி கம்பைன்ஸ் அல்லது பூர்ணிமா எண்டர்பிரைசஸ் என்ற திரைப்பட தயாரிப்பு நிறுவனத்தை நிறுவினார். இவர் தயாரித்த  திரிமூர்த்தி என்ற முதல் படத்தில் தனது கணவருடன் ஒரு முக்கிய கதாப்பாத்திரத்தில் நடித்தார். இத்திரைப்படம் வணிக ரீதியில் வெற்றி பெற்றது. இவரது சகோதரர்கள் எஸ். ஏ.  சின்னே கௌடா, எஸ். ஏ. கோவிந்தராஜ் மற்றும் எஸ். ஏ. சீனிவாசு ஆகியோரும் திரைப்பட தயாரிப்பாளர்களாக இருந்தனர்.

இவர் 80 க்கும் மேற்பட்ட படங்களை தயாரித்துள்ளார். மேலும், இவரது மூன்று மகன்களை திரைப்பட நடிகர்களாக அறிமுகப்படுத்தினார். திரிமூர்த்தி, ஹாலு ஜெனு, காவிரத்னா காளிதாஸா மற்றும் ஜீவனா சைத்ரா உள்ளிட்ட பல படங்களில் முக்கிய கதாபாத்திரங்களில் தனது கணவருடன் இணைந்து நடித்துள்ளர். ஆனந்த், ஓம், ஜானுமடா ஜோடி மற்றும் பல திரைப்படங்களை தனது மூத்த மகன்  சிவ ராஜ்குமார் நடித்த படங்களையும்  தயாரித்தார். இவரது மகன் ராகவேந்திரா ராஜ்குமார் சிரஞ்சீவி சுதாகர், நஞ்சுண்டி கல்யாண, ஸ்வஸ்திக் மற்றும் துவ்வி துவி துவி ஆகிய படங்களில் கதாநாயகனாக நடித்தார். இவளது இளைய மகன் புனித் அப்பு, அபி மற்றும் ஹடுகரு ஆகிய படங்களில் நடித்தார் .

சான்றுகள் 

20 ஆம் நூற்றாண்டு இந்தியத் தொழிலதிபர்கள்
மைசூர் மாவட்ட நபர்கள்
கன்னடத் திரைப்படத் தயாரிப்பாளர்கள்
கன்னட மக்கள்
2017 இறப்புகள்
1939 பிறப்புகள்
பிரண்ட்ஷிப்

பிரண்ட்ஷிப் (Friendship)  என்பது 2021 ஆம் ஆண்டில் வெளிவந்த தமிழ் காதல் நகைச்சுவைத் திரைப்படம் ஆகும். இதனை ஜான் பால்ராஜ், சாம் சூரியா ஆகியோர் எழுதி இயக்கியிருந்தனர். இத்திரைப்படத்தில் ஹர்பஜன் சிங், அர்ஜுன், லாஸ்லியா மரியனேசன், சதீஸ் ஆகியோர் முக்கிய பாத்திரங்களில் நடித்திருந்தனர். இந்தியாவின் முன்னாள் பன்னாட்டுத் துடுப்பாட்ட வீரர் ஹர்பஜன் சிங், இலங்கையின் ஊடகவியலாளர் லாசுலியா ஆகியோர் முதன் முதலாக நடித்த திரைப்படம் இதுவாகும். இத்திரைப்படம் இந்தி, கன்னடம், தெலுங்கு ஆகிய மொழிகளில் மொழிமாற்றம் செய்யப்பட்டு வெளியிடப்பட்டது. இது 2021 செப்டம்பர் 17 வெள்ளிக்கிழமை திரையரங்குகளில் வெளிய்டப்பட்டது.

நடிகர்கள் 
 ஹர்பஜன் சிங்
 அர்ஜுன்
 லாஸ்லியா மரியனேசன்
 சதீஸ்
 எம். எசு. பாசுகர்
 ஜெ. சத்திஷ் குமார்
 வெங்கட் சுபா
 வெட்டுக்கிளி பாலா
 மொனிக்கா தாமசு புத்துரன்

மேற்கோள்கள் 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
அர்ஜூன் நடித்த தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
சுவப்னம் அசுதானா

சுவப்னம் அசுதானா (Shabnam Asthana) ஓர் இந்திய மக்கள் தொடர்பு நிபுணர், பேச்சாளர் மற்றும் தொழிலதிபர்  ஆவார். 2012 ஆம் ஆண்டில், பொது உறவுகள் துறையில் பங்களித்ததற்காக த ஃபேம் விருதினை இவர் பெற்றார்.

ஆரம்பகால வாழ்க்கை மற்றும் கல்வி 
அசுதானா பொகாரோ ஸ்டீல் நகரில் பிறந்தார். இவர் லேடி ஸ்ரீ ராம் கல்லூரியில் 1983 ஆம் ஆண்டில் கலைப் பிரிவில் இளங்கலை பட்டம் பெற்றார்   பின்னர்,முதுகலைப் பட்டம் பெற்றார்.புனேவில் உள்ள சிம்பியாசில் பொதுத் தொடர்புகள் மற்றும் விளம்பரத்தில் பட்டயம் பெற்றார்.

தொழில் வாழ்க்கை 
தேசிய பாதுகாப்பு அகாதமி (இந்தியா) 2 ஆண்டுகளுக்கும் மேலாக ஆங்கிலம் கற்பித்தார். என்டிஏவை விட்டு வெளியேறிய பிறகு, அவர் ஒரு சில தனியார் நிறுவனங்களில் பணியாற்றினார் மற்றும் முன்னணி பத்திரிகைகள் மற்றும் முன்னணி செய்தித்தாள்கள் மற்றும் பத்திரிகைகளுக்கு எழுத்தாளராகவும் பணியாற்றினார். சிம்பியோசிஸ், இந்திரா, ஐஐபிஎம், சிங்ககாட், மேட்ரிக்ஸ், என்ஐஐஎல்எம், டிஒய்.பாட்டீல் உள்ளிட்ட நிறுவனங்கள் மற்றும் வணிகப் பள்ளிகளுக்கான குழு மற்றும் கௌரவ ஆசிரியராகவும் பணியாற்றினார்.

2005- தற்போது 
2005 ஆம் ஆண்டில், அசுதானா எம்பேவர்ட் சொல்யூஷனை நிறுவினார். வணிகங்களின் செயல்பாடுகளை ஒருங்கிணைப்பது மற்றும் ஒத்திசைப்பது தவிர, இந்த நிறுவனம் பொது உறவுகளையும் கையாளுகிறது மற்றும் அவற்றுக்கான சந்தைப்படுத்தல் மற்றும் விற்பனை உத்திகளையும் ஈர்க்கிறது. அவரது வாடிக்கையாளர்களில் இண்ட் டிவி யூஎஸ் ஏ, கார்வேர் வால் ரோப்சு, பீனிக்சு மெக்கானோ, பிரீமியம், தெ லிட்டில் ஜிம், எஸைஎம் சி, குளோவர் பில்டர்சு மற்றும் புனே பல்கலைக்கழகம் ஆகிய குறிப்பிடத்தகுந்தன ஆகும். 

மே 2017 இல், இவரது புத்தகம், ரோமான்சிங் யுவர் கேரியர் லீலா பூனாவல்லாவால் வெளியிடப்பட்டது . இந்த புத்தகம் பெருநிறுவன உலகில் நடைபெரும்  வேலை அனுபவங்களைப் பற்றியது மற்றும் பிசினஸ் ஸ்டாண்டர்ட், டிஎன்ஏ நியூஸ், ஹிந்துஸ்தான் டைம்ஸ், கல்வி டைம்ஸ் மற்றும் பிற முக்கிய ஊடகங்களை உள்ளடக்கியது.

அசுத்தானா தொழில் முனைவோர், பொது உறவுகள் மற்றும் பெண்கள் மேம்பாட்டுக்காக மாநாடுகளில் பரவலாக கலந்துகொள்கிறார். பெண்கள் தொழில் முனைவோருக்கான புத்தொழில், யுரேசியன் பொருளியல் காங்கிரசு, இந்திய உருசிய வசனங்கள் மற்றும் அகமதியா இசுலாமிய சமூகக் கூட்டம் ஆகியவற்றில் கலந்து கொண்டார்.

பாராட்டுகள் 
பொது உறவுத் துறையில் அவரது பங்களிப்புக்காக 2012 இல் மும்பையில் பிஆர்சிஐ யில் இருந்து ஹால் ஆஃப் ஃபேம் விருதைப் பெற்றார். சான் பிரான்சிஸ்கோவில் 2012 PRSSA 2012 தேசிய மாநாட்டில் அழைக்கப்பட்ட முதல் இந்தியர் இவர் ஆவார். ஜனவரி 2018 இல் டைம்ஸ் குழுமத்திலிருந்து குளோபல் பிஆருக்கான டைம்ஸ் பவர் வுமன் விருதினை 2017 ஆம் ஆண்டில் பெற்றார்.

செப்டம்பர் 2018 இல், டைம்ஸ் ஆஃப் இந்தியா குழுமத்திலிருந்து டைம்ஸ் பவர் வுமன் 2018 விருதைப் பெற்றார். அடுத்த மாதம், அசுதானா, மகாத்மா காந்தி சம்மன் விருதினை பிரித்தானிய நாடாளுமன்ற மாளிகை, லண்டனில் பெற்றார்  மற்றும் 2018ஆம் ஆண்டில் புனே சிறந்த வணிக நிறுவனத்திற்கான விருதினைப் பெற்றார். ஏப்ரல் 2019 இல், தேசிய அமெரிக்க பல்கலைக்கழகத்தால் அவருக்கு கௌரவ முனைவர் பட்டம் வழங்கப்பட்டது.

சான்றுகள் 

20 ஆம் நூற்றாண்டு இந்தியத் தொழிலதிபர்கள்
வாழும் நபர்கள்
சோபனா சமர்து

சோபனா சமர்து (Shobhna Samarth 17 நவம்பர் 1916 - 9 பிப்ரவரி 2000) ஓர் இந்தியத் திரைப்பட நடிகையாவார். இயக்குநர் மற்றும் தயாரிப்பாளராகவும் இவர் அறியப்படுகிறார். இவர் இந்தித் திரைப்படத் துறையில் பேசும் திரைப்படங்களின் ஆரம்ப நாட்களில் தனது வாழ்க்கையைத் தொடங்கினார், மேலும் 1950 களில் முன்னணி பாத்திரங்களில் நடித்தார். இவர் மராத்தி சினிமாவில் முதன்முறையாக நடிக்கத் தொடங்கினார். இவரது முதல் இந்தி திரைப்படமான நிகஹென் நஃப்ரத் 1935 இல் வெளியிடப்பட்டது. ராம் ராஜ்யத்தில் (1943) சீதாவின் கதாபாத்திரத்திற்காக இவர் பரவலாக நினைவுகூரப்படுகிறார். 1997 ஆம் ஆண்டில், கலைக்கான பங்களிப்பிற்காக பிலிம்பேர் சிறப்பு விருது வழங்கப்பட்டது.

சமர்த் பின்னர் தனது மகள்களான நூதன் மற்றும் தனுஜா நடித்த  திரைப்படங்களைத் தயாரித்து இயக்கியுள்ளார்.

ஆரம்ப கால வாழ்க்கை 
சோபன 17 நவம்பர் 1916 அன்று பிரித்தானிய இந்தியாவின் பம்பாயில் பிறந்தார். இவரது இயற்பெயர் சரோஜ் சிலோத்திர் ஆகும். இவருடைய  தந்தை பிரபாகர் சிலோத்ரி பம்பாயில் சிலோத்ரி வங்கியைத் தொடங்கிய "முன்னோடி வங்கியாளர்" ஆவார். இவரது பெறோருக்கு இவர் ஒரே குழந்தை ஆவார். இவரது தாயார் ரத்தன் பாய், 1936 இல், மராத்தியில் ( ஸ்வராஜ்யாச்சியா சீமேவார் ) ஃப்ரீண்டியர்ஸ் ஆஃப் ஃப்ரீடம் படத்தில் நடித்தார். சோபனா ஆரம்பத்தில் பம்பாயின் கதீட்ரல் பள்ளியில் ஒரு வருடம் படித்தார். 1928 ஆம் ஆண்டில், இவரது தந்தை நிதி இழப்பைச் சந்தித்தார், இவரது நிறுவனம் கலைக்கப்பட்டது. பின்னர் குடும்பம் 1931 இல் பெங்களூருக்கு குடிபெயர்ந்தனர், அங்கு சோபனா பால்ட்வின் பெண்கள் மேல்நிலைப் பள்ளியில் பயின்றார் . இவருடைய தாய் ஒரு மராத்தி பள்ளியில் கற்பித்தல் பணியினை மேற்கொண்டார். அந்த ஆண்டு டிசம்பரில், இவரது தந்தை மாரடைப்பால் இறந்தார், தாயும் மகளும் தனது தாய் மாமாவுடன் தங்குவதற்கு மும்பை சென்றனர். சோபனா ஒரு கான்வென்ட் பள்ளியில் படித்தார், ஆனால் அதற்குள் இவர் படங்களில் சேர்ந்ததால் தனது மெட்ரிகுலேஷன் கல்வியினைத் தொடர முடியவில்லை. இவளுடைய மாமா இவள் திரைப்படங்களில் நடிப்பதை எதிர்த்தார், அதனால் இவரும் இவருடைய தாயும் இவரது வீட்டை விட்டு வெளியேறினர். ). சோபனா கற்பித்தல் பணியினை மேற்கொண்டார் இவர் தனது வருங்கால கணவர் குமார்சன் சமர்த்தை சந்தித்தார், இவர் ஜெர்மனியில் இருந்து திரும்பி வந்து திரைப்படங்களை இயக்குவதில் ஆர்வம் காட்டினார். இவர்கள் நிச்சயதார்த்தம் செய்து கொண்டனர்,பின்னர்  இவர் தனது முதல் படத்தின் வேலைகளைத் தொடங்கினார்.

தொழில் வாழ்க்கை 
சோபனாவின் முதல் திரைப்படம் "ஆர்பன்சு ஆஃப் சொசைட்டி" இது 1935 ஆம் ஆண்டில் வெளியானது, இதனை மாஸ்டர் விநாயக் இயக்கினார். இந்தத் திரைப்படம் நிகாகே நஃபரது அல்லது விலாசி ஈசு வர்  என்றும் அழைக்கப்படுகிறது.இந்தத் திரைப்படத்தில் நடித்ததற்காக நேர்மறையான விமர்சனங்களைப் பெற்றார். உருது மற்றும் மராத்தியில் தயாரிக்கப்பட்ட இந்த படம் இருமொழிகளில் வெளியானது சோபனா ஒரு நேர்காணலில், படப்பிடிப்பின் போது உருது எதுவும் தெரியாது என்றும், உரையாடல்களை எழுதிவைத்துப் பின்னர் பேசியதாகவும்,பின்னர் தான் அந்த மொழியினைக் கற்றுக் கொண்டதாகவும் கூறினார். இவர் பதின்மூன்று மாதங்கள் கோலாப்பூர் சினெடோனுடன் இருந்தார், ஆனால் ஒரே ஒரு படத்தில் நடித்தார்.

சான்றுகள் 

20 ஆம் நூற்றாண்டு இந்தியத் தொழிலதிபர்கள்
2000 இறப்புகள்
1916 பிறப்புகள்
20 ஆம் நூற்றாண்டின் இந்திய நடிகைகள்
இந்தித் திரைப்பட நடிகைகள்
20 ஆம் நூற்றாண்டு இந்தியப் பெண் தொழிலதிபர்கள்
சோபா தீபக் சிங்

ஷோபா தீபக் சிங் (Shobha Deepak Singh) இந்திய  இசை நாடக மேலாளர், புகைப்படம் பிடிப்பவர், எழுத்தாளர், செவ்விசை நடனர் மற்றும் ஸ்ரீராம் பாரதீய கலா கேந்திராவின் இயக்குநர் ஆவார், தில்லி சார்ந்த கலாச்சார அமைப்பான இது அதன் பள்ளிகள் மற்றும் மேடை நிகழ்ச்சிகள் மூலம், இசை மற்றும் கலை நிகழ்ச்சிகளுக்க்கான பரப்புரையில் ஈடுபடுகிறது. சாவ் நடனத்திற்கு புத்துயிர் அளித்ததன் மூலம் இவர் பரவலாக அறியப்படுகிறார். இது ஒடிசாவின் ஒரு பழங்குடி தற்காப்பு நடன வடிவம் ஆகும். கலை மற்றும் கலாச்சாரத்திற்கான அவரது பங்களிப்பிற்காக இந்திய அரசு 1999 ஆம் ஆண்டில் நான்காவது மிக உயர்ந்த குடிசார் விருதான பத்மசிறீ வழங்கியது.

சுயசரிதை 

சோபா அக்டோபர் 21, 1943 அன்று, இந்தியாவின் தலைநகர் புது தில்லியில் பிறந்தார். புதுடெல்லியின் மாடர்ன் பள்ளியில் தனது பள்ளிப் படிப்பை முடித்த பிறகு , 1963 இல் தில்லி பல்கலைக்கழகத்தில் பொருளாதாரத்தில் பட்டம் பெற்றார் மற்றும் 1964 ஆம் ஆண்டில் தனது தந்தையின் நிறுவனமான டெல்லி துணி மற்றும் பொது ஆலையில் மேலாண்மை பயிற்சியாளராக தனது வாழ்க்கையைத் தொடங்கினார். நான்கு ஆண்டுகள் கழித்து, 1967 ல் தீபக் சிங் என்பவரைத் திருமணம் செய்தார், பின்னர், இவர் தில்லி துணி மற்றும் பொது ஆலையில் இருந்து விலகி ஸ்ரீராம் பாரதீய கலா கேந்திராவில் சேர்ந்தார். இது 1952 ஆம் ஆண்டில் இவரது தாயாரினால் துவங்கப்பட்டது. கேந்திராவின் காமினி அரங்கத்தை நிர்வகிக்கும் போது, இவர் இளங்கலை பட்டப்படிப்பைப் பெற தனது படிப்பைத் தொடர்ந்தார் மற்றும் சம்பு மகாராஜ் மற்றும் பிர்ஜு மகராஜ் ஆகியோரின் கீழ் நடனத்தையும், பிஸ்வாஜித் ராய் சவுத்ரி மற்றும் அம்ஜத் அலி கான் ஆகியோரின் கீழ் இசையையும் பயின்றார்.

1992 ஆம் ஆண்டில், தேசிய நாடகப் பள்ளியின் முன்னாள் இயக்குநரும் நவீன இந்திய நாடகத்தின் மிகவும் செல்வாக்கு மிக்க நபர்களில் ஒருவருமான இப்ராஹிம் அல்காசியின் லிவிங் தியேட்டரில் சேர்ந்தார், மற்றும் நாடக இயக்குநர் பிரிவினைப் பயின்றார் 1996 இல் அதில் பட்டயம் பெற்றார். இவர் அல்காசியுடன் இணைந்து பணிபுரிந்தார், திரீ சிஸ்டர்சு , திரீ கிரீக் டிராஜடீசு, எ இசுட்ரீட்கார் னேம்டு டிசயர், டெத் ஆஃப் அ சேல்சுமேன் ஆகிய படைப்புகளில் அவரது உதவி இயக்குனராகவும் பணிபுரிந்தார். 2011 இல் சுமித்ரா சரத் ராம் இறந்த பிறகு, பாரதீய கலா கேந்திராவின் இயக்குநராக பொறுப்பேற்றார். மேலும் தனது கணவரின் உதவியுடன் கேந்திராவின் செயல்பாடுகளை நடத்தினார்.

இவர் புதுதில்லியில் தனது கணவர் தீபக் சிங்குடன் வசிக்கிறார். இந்தத் தம்பதியருக்கு ஒரு மகள் உள்ளார்.

மரபு 
மிக முக்கியமான பங்களிப்புகளில் ஒன்று, பாரதீய கலா கேந்திராவின் கீழ் இயங்கும் "இசை மற்றும் நடனக் கல்லூரி" ஆகும். இது இந்துஸ்தானி இசையில் பாடல்கள் மற்றும் இசைக்கருவிகள், மெல்லிசை குரல் மற்றும் நடனம் , கதக், பரதநாட்டியம், ஒடிசி, சாவ் நடனம், பாலே மற்றும் சமகால நடனம் போன்ற பிரிவுகளை வழங்குகிறது. ரவிசங்கர், பிர்ஜு மகராஜ், அம்ஜத் அலி கான், சம்பு மகாராஜ் மற்றும் ஷோவான நாராயண் போன்ற பல புகழ்பெற்ற கலைஞர்கள் மற்றும் கலை ஆசிரியர்கள் இந்த அமைப்புடன் தொடர்புடையவர்கள் ஆவர். அவர் புதுடில்லியில் நடத்தப்படும் வருடாந்திர நடன விழாவான சம்மர் பாலே விழாவின் அமைப்பாளர் ஆவார். கலையில் சிறந்து விளங்கும் பிர்ஜு மகாராஜ் 2011 இல் தொடக்க விருது,  வாழ்நாள் சாதனையாளருக்கான சுமித்ரா சரத் ராம் விருதையும் பெற்றார்.

மேற்கோள்கள் 

1943 பிறப்புகள்
வாழும் நபர்கள்
20 ஆம் நூற்றாண்டு இந்தியப் பெண் தொழிலதிபர்கள்
20 ஆம் நூற்றாண்டு இந்தியத் தொழிலதிபர்கள்
இந்தியப் புரவலர்கள்
இந்தியப் பெண் நடனக் கலைஞர்கள்
பத்மசிறீ விருது பெற்ற கலைத் துறையினர்
திருநறையூர் நம்பி கோயில்

திருநறையூர் நம்பி கோயில் அல்லது சீனிவாசப் பெருமாள் கோயில் அல்லது நாச்சியார்கோயில், தமிழ்நாடு மாநிலம் தஞ்சாவூர் மாவட்டத்தில் கும்பகோணத்தில் இருந்து குடவாசல் செல்லும் வழியில் சுமார் பத்து கிலோமீட்டர் தொலைவில் தெற்கே நாச்சியார்கோயில் எனும் ஊரில் அமைந்துள்ளது. இவ்வூரில் வைணவ திருநரையூர் நம்பி திருக்கோயில் எனும் சீனிவாசப் பெருமாள் கோயில் அமைந்துள்ளது. சோழ நாட்டு பதினான்காவது திருத்தலமாகும். இக்கோவில் விஜயநகர மன்னர்களால் கட்டப்பட்ட ஐந்து ஏக்கர் நிலப்பரப்பில் எழுபத்து ஐந்து அடி உயரமுள்ள ஐந்து நிலையான ராஜகோபுரத்தையும் ஐந்து பிரகாரங்களையும் கொண்டதாகும். இக்கோயிலிலில் நடைபெறும் கல் கருடச் சேவை புகழ் பெற்றது. நாச்சியார் கோவிலில் உள்ள திருநரையூர் நம்பி திருக்கோயிலில் ஆண்டுதோறும் நடைபெறும் கல் கருடச் சேவை புகழ்பெற்றதாகும். இவ்வூரில் தயாரிக்கப்படும் நாச்சியார் கோயில் விளக்கு புகழ்பெற்றதாகும்.

தல வரலாறு 

இது சோழர் காலத்தில் கட்டப்பட்ட வைணவ கோயில் ஆகும். பொ.ஊ. ஐந்தாம் நூற்றாண்டில் கோச்செங்கணான் சோழனால் கட்டப்பட்டது. இது ஒருமாடக்கோயில் (யானை ஏற முடியாத கோயில்). இந்த கோவில் 75 மீட்டர் உயரத்தில் அமைக்கப்பட்டுள்ளது. மூலவர் சந்நிதியை அடைய 21 படிகள் ஏறவேண்டும். இந்ததலத்தில் வஞ்சுளவல்லி தாயாருக்கே முதலிடம் எனவே நாச்சியார்கோயில் என அழைக்கப்பட்டது. மேதாவி என்னும் மகரிஷியின் தவப்பயனாய் வஞ்சுள மரத்தடியில் கிடைத்த குழந்தையே வஞ்சளவல்லி ஆவார். வஞ்சளவல்லி பருவகாலம் வந்தபோது எம்பெருமான் தன் ஐந்து அம்சமான சங்கர்ஷணன், ப்பிரத்யும்னன், அநிருத்தன், புருஷோத்தமன் ஐந்து உருவங்களாகி மகரிஷி குடிலுக்கு சென்று விருந்துண்டு கைக்கழுவும் போது நீர் கொடுத்த வஞ்சளவல்லி கைப்பிடிக்க கோபம் கொண்ட மகரிஷி சாபம் கொடுக்க இருந்த நேரத்தில் ஐவர் ஒருவராகி வஞ்சளவல்லியை கரம் பிடித்து மகரிஷியை ஏறிட்டு இரந்து நின்ற கோலத்தில் காட்சி தந்தார். இதே கோலத்தில் கருவறையில் காட்சி தருகிறார்.

கல்கருட சேவை 
 ராஜகோபுரத்தைக் கடந்து உள்ளே செல்லும்போது தூண் மண்டபம் உள்ளது. அதனை அடுத்து படிகளில் ஏறிச்சென்று மூலவர் கருவறையை அடையலாம். மூலவர் கருவறைக்கு இடது புறம் உள்ள நாச்சியார்கோயில் கல் கருடன் சேவை புகழ்பெற்றதாகும். இந்த விழா வருடத்தில் மார்கழி மற்றும் பங்குனி மாதங்களில் நடைபெறும். இந்த நிகழ்வின் பொழுது 4 டன் எடையுள்ள கல்லினால் செய்யப்பட்ட கருடாழ்வார் வீதிஉலா நடைபெறும். இதன் சிறப்பு என்னவெனில் இத்தனை எடையுள்ள சிலையை முதலில் 4 பேரும் பின்னர் 8,16,32,64 கடைசியாக 128 பேர் தூக்குவர் . முதலில் வெறும் 4 பேரால் தூக்க முடிந்த அதே சிலையை கோவிலை விட்டு வெளியே வரும்பொழுது 128 பேர் இல்லாவிடில் தூக்கமுடியாது. இதுவே இக்கோவிலின் அதிசய சிறப்பாக கருதப்படுகிறது. நிகழ்ச்சி முடிவில் சிலையை மீண்டும் கோவிலுக்குள் எடுத்து செல்லும் பொழுது சிலை தூக்குவோரின் எண்ணிக்கை 128, 64, 32, 16,8 என குறைந்து இறுதியில் 4 பேர் மட்டும் சிலையை கோவிலுக்குள் எடுத்துச்செல்வர்.

மேற்கோள்கள்

வெளி இணைப்புகள் 
 நாச்சியார்கோயில் கல் கருடன் சேவை - காணொலி
வேங்கடம் முதல் குமரி வரை 3/நாச்சியார் கோயில் நாச்சியார்

108 திவ்ய தேசங்கள்
தஞ்சாவூர் மாவட்டத்திலுள்ள பெருமாள் கோயில்கள்
வெள்ளை வயிற்றுக் கடற்கழுகு

வெள்ளை வயிறு கடற்கழுகு  அல்லது வெண்மார்பு கடற்கழுகு (white-bellied sea eagle அல்லது white-breasted sea eagle) என்று அழைக்கப்படுவது பாறுக் குடும்பத்தைச் ஒரு பெரிய பகலாடி கொன்றுண்ணிப் பறவை ஆகும். இதை 1788 ஆம் ஆண்டில் ஜோஹன் ஃப்ரெட்ரிக் க்மெலின் முதலில் விவரித்தார். இது  சாலமன் தீவுகளின் சான்ஃபோர்டின் கடல் கழுகுடன் நெருக்கமாக தொடர்புடையது. மேலும் இவை இரண்டும் நெருங்கிய தொடர்புடைய உயிரினக் குழுவாக கருதப்படுகின்றன.  வயது வந்த இந்த கடற் கழுகுகளின் தலை, மார்பு, அடிவயிறு, பிட்டம் போன்றவை  வெள்ளை நிறத்தில் இருக்கும். முதுகும், சிறகுகளும் கருஞ்சாம்பல் நிறத்தில் இருக்கும். இவை பறக்கும்போது சிறகுகளின் அடிப்பகுதி சரிபாதி வெள்ளை நிறத்திலும் இறகுகள் கருப்பு நிறத்திலும் இருப்பது நன்கு புலப்படும். அனைத்து கடல் கழுகு இனங்களையும் போலவே இதன் வால் குறுகியதாகவும்,  ஆப்பு வடிவத்திலும் இருக்கும். இக் கழுகுகளில் பெண் பறவைகள் ஆண் பறவைகளை விட சற்று பெரியதாக இருகும். மேலும் இவை  நீளமும்,  வரையிலான சிறகுகளுடன்,   எடையுடன் இருக்கும். இந்தக் கழுகுகளில் இளம் பறவைகள் துவக்கத்தில் இதன் பெற்றோரைப் போல தோன்றாது. இளம் பறவைகளின் சிறகுகள் கருப்பு நிறத்துக்கு பதில் கரும்  பழுப்பு நிறமாக தோன்றும். பறக்கும்போது இளம் பறவையின் வால்பகுதி பாதி அளவுக்கு வெண்மை நிறத்துக்கு பதில் கருஞ்சாம்பல் நிறதில் காணப்படும். இவை ஐந்து அல்லது ஆறு வயதுக்குள் படிப்படியாக தன் பெற்றோரின் நிறத்துக்கு மாறும். இந்த பறவையில் ஒலியானது காட்டு வாத்தின் ஓசையை ஒத்து இருக்கும்.

இவை இந்தியா மற்றும் இலங்கையிலிருந்து தென்கிழக்காசியா வழியாக ஆத்திரேலியா வரை கடற்கரைகள் மற்றும் முக்கிய நீர்வழிகளில் வசிக்கின்றன. இந்த கடல் கழுகுகள் தண்ணீருக்கு அருகில் இனப்பெருக்கம் செய்தும் வேட்டையாடி வாழ்ந்தும் வருகின்றது. இவற்றின் உணவில்  மீன் பாதியளவு இடம்பெறுகிறது. இவை வாய்ப்பு கிடைத்தால் இறந்த  பலவகையான விலங்குகளின் இறைச்சியையும் உண்கின்றன. உலகளவில் இவை தீவாய்ப்பு கவலை குறைந்த இனங்கள்  என மதிப்பிடப்பட்டாலும், தாய்லாந்து மற்றும் தென்கிழக்கு ஆத்திரேலியாவின் தென்கிழக்கு ஆசியாவின் சில பகுதிகளில் இதன் எண்ணிக்கை குறைந்துள்ளது. இது ஆத்திரேலியாவின் விக்டோரியா மாநிலத்தில் அச்சுறுத்தலுக்கு உள்ளானதாகவும், தெற்கு ஆஸ்திரேலியா, தசுமேனியாவில் பாதிக்கப்படக்கூடியதாகவும் தரப்படுத்தப்பட்டுள்ளது. இதன் வாழ்விடத்திற்கு மனித இடையூறு முக்கிய அச்சுறுத்தலாக உள்ளது. இதன் கூடுகளுக்கு அருகில் மனிதர்களின் செயல்பாடுகளாலும், இதன் இனப்பெருக்கம் பாதிக்கிறது. மேலும் கடற்கரைக்கு அருகில் இவை கூடு கட்ட பொருத்தமாக உள்ள மரங்களை வெட்டுவதினாலும் இந்த கழுகுகளின் எண்ணிக்கை குறைய காரணமாகிறது. வெள்ளை வயிற்றுக் கடல் கழுகானது ஆத்திரேலியாவின் பல பகுதிகளில் உள்ள தொல்குடி மக்களால் மதிக்கப்படுகிறது. மேலும் அது குறித்து பல்வேறு நாட்டுப்புறக் கதைகளும் அவர்கள் மத்தியில் உள்ளன.

மேற்கோள்கள் 
 

ஆத்திரேலியப் பறவைகள்
இந்தியப் பறவைகள்
வங்காளதேசப் பறவைகள்
கழுகுகள்
ஐ வாஸ் எ டீனேஜ் ஃபெமினிஸ்ட்

ஐ வாஸ் எ டீனேஜ் ஃபெமினிஸ்ட் (I Was a Teenage Feminist) அமெரிக்க / கனடிய ஆவணத் திரைப்படம் ஆகும் திரேசு செடர் இயக்கிய இந்த ஆவணத் திரைப்படத்தினை, அப்பிரண்ட்ய் புரொடக்சன்ஸ் தயாரித்தது , விமன் மேக்சு மூவிசுவினால் விநியோகம் செய்யப்பட்டது . இந்த தலைப்பு 1957 திகில் திரைப்படமான ஐ வாஸ் எ டீனேஜ் வேர்வூல்ஃப் பற்றிய நாடகத்தினை தழுவியது. பல இளம், முற்போக்கு பெண்கள் தங்களை பெண்ணியவாதிகளாக அடையாளப்படுத்திக் கொள்ளவும், அந்த அசௌகரியம் எப்படி ஏற்பட்டது என்பதையும் இந்த படம் ஆராய்கிறது. தனிப்பட்ட கதை மற்றும் பெண்ணிய சின்னங்கள் மற்றும் அன்றாட பெண்கள் மற்றும் ஆண்களுடனான நேர்காணல்கள் மூலம், இந்த ஆவணத் திரைப்படம் இன்றைய உலகில் பெண்ணிய அடையாளத்தின் சிக்கலான, பல தலைமுறை தோற்றத்தை ஆவணப்படுத்துகிறது. இந்தத் திரைப்படம் மார்ச் 8, 2005 அன்று ( சர்வதேச மகளிர் தினம் ) கனடாவின் டபிள்யூ நெட்வொர்க்கின் தொலைக்காட்சியில் முதல் காட்சி ஒளிபரப்பானது, மேலும் இது யூதப் பெண்கள் திரைப்பட விழாவின் தேசிய கவுன்சிலில் சிறந்த திரைப்படம் மற்றும் 2006 இல் கராச்சி சர்வதேச திரைப்பட விழாவில் சிறந்த குறிப்புரை வழங்கப்பட்ட ஆவணப் படமாக அறிவிக்கப்பட்டது.

சுருக்கம் 
ஐ வாஸ் எ டீனேஜ் ஃபெமினிஸ்ட், நவீன, இளம் பெண்களிடையே "பெண்ணியவாதி" என்ற வார்த்தையானது எப்படி மற்றும் ஏன் ஒரு பதற்றத்தினை உருவாக்கியுள்ளது என்பதை ஆராய்கிறது. படம் முழுவதும், இயக்குநர் தனது சொந்த போராட்டத்தை இதில் வெளிப்படுத்துகிறார், ஏனெனில் இது நவீன பெண்ணியம் மற்றும் பெண்ணிய இயக்கங்களின் கடந்தகால மறு செய்கைகள் ஆகியவற்றுடன் தொடர்புடையது. டீச்சர் ஃபெமினிஸ்ட் என்ற தலைப்பில் திரேசு செடரின் தொடக்கத்தை விளக்குவதற்கு , திரைப்படம் "ஃப்ரீ டு பீ ... யூ அண்ட் மீ ",என்பதில் கல்வித் திரைப்படங்களின் காப்பகக் காட்சிகளையும், ஒரு இளைஞனாக திரேசு செடரின் வீட்டு நிகழ்படங்களையும், இசை மற்றும் காட்சிகளையும் பயன்படுத்துகிறது.

திரைப்படம் பெண்ணியத்தின் வரலாறு மற்றும் நவீன கலாச்சாரத்தில் அதன் தாக்கத்தை நன்கு அறியப்பட்ட கல்வியாளர்கள் மற்றும் ஆர்வலர்களின் க்ளோரியா இசுடீனெம், லெட்டி காட்டின் போக்ரெபின், எலைன் அல்வாரெஸ், ஜெனிபர் போஸ்னர், ஜெனிபர் பாம்கார்ட்னர், நான்சி சைபிலியா மற்றும் NYC ரேடிகல் சியர்லீடர்ஸ் ஆகியோரின் நேர்காணல்கள் மூலம் பகுப்பாய்வு செய்கிறது. ஐ வாஸ் எ டீனேஜ் ஃபெமினிஸ்ட் நியூயார்க் நகரத்தில் ஆண்கள் மற்றும் பெண்களுடன் தெருவில் நேர்காணல் செய்யும் பாணியினைக் கொண்டுள்ளது, "பெண்ணியவாதி" என்ற வார்த்தையில் நேர்மையான விவாதங்களைக் விளக்குகிறது. திரேசு செடர் தனது சொந்த குடும்ப உறுப்பினர்களையும் நண்பர்களையும் இணைத்து, பெண்ணியம் குறித்த அவர்களின் கருத்துக்கள் காலப்போக்கில் எவ்வாறு மாறின என்பதை ஆவணப்படுத்தினார்.

எலன் ரெட்டி மற்றும் ஃபாரெல் பர்க் இருவரும் பாடிய இசைப் பதிப்புகளில் அனி டிஃப்ராங்கோ, லாவாபேபி, ஜினா யங், மோக்ஸி ஸ்டார்பார்க் மற்றும் " ஐ ஆம் வுமன் " ஆகியோர் இசையமைத்துள்ளனர்.

தயாரிப்பு 
திரெக்சி ஃபிலிம்ஸ் என்ற தனது தயாரிப்பு நிறுவனம் மூலம் தெரேஸ் திரேசு செடர் இந்த படத்தை இயக்கி தயாரித்தார். ட்ரிக்ஸி ஃபிலிம்ஸ் தயாரித்த மற்ற ஆவணப்படங்களில் ஹவ் டூ லூஸ் யுவர் விர்ஜினிட்டி  என்ற அம்சமும், துருக்கியம் மற்றும் ஹவ் ஐ லேர்ன்டு டோ ஸ்பீக் துர்கீஷ் ஆகியன குறிப்பிடத்தகுந்தது. ட்ரிக்ஸி ஃபிலிம்ஸ் தற்போது புரூக்ளின், நியூயார்க்கில் அமைந்துள்ளது.

சான்றுகள் 

கனேடியத் திரைப்படங்கள்
அமெரிக்கத் திரைப்படங்கள்
அமெரிக்க ஆவணப்படங்கள்
2005 திரைப்படங்கள்
ஆங்கிலத் திரைப்படங்கள்
பெண்ணியத் திரைப்படங்கள்
தீபாலி பண்ட் ஜோசி

தீபாலி பண்ட் ஜோசி (Deepali Pant Joshi) இந்திய ரிசர்வ் வங்கியின் முன்னாள் நிர்வாக இயக்குநர் (2017 இல் ஓய்வு பெற்றார்). இவர் ஒரு பொருளாதார நிபுணர் மற்றும் பொருளாதார எழுத்தாளர் ஆவார். இவரது தொழில்முறை பொறுப்புகளில் நாணய மேலாண்மைத் துறை, சட்டத் துறை மற்றும் வளாகத் துறை ஆகியவை அடங்கும். தகவல் அறியும் உரிமை சட்டத்தின் கீழ் முதல் மேல்முறையீட்டு அதிகாரியாகவும் , வங்கி பணியாளர் தேர்வாணையத்தின் (ஐபிபிஎஸ்) நிர்வாகக் குழுவில் முன்மொழியப்பட்டவரும், பாரதீய ரிசர்வ் பேங்க் நோட் முத்ரன் பிரைவேட் லிமிடெட்டின்  இயக்குநர் குழுவில் ஒருவருராகவும் இருந்தார். ஜோசி ராஜஸ்தானின் இந்திய ரிசர்வ் வங்கியின் பிராந்திய இயக்குநராகவும் பணியாற்றியுள்ளார். நிர்வாக இயக்குனராக நியமிக்கப்படுவதற்கு முன்பு, ஜோசி வாடிக்கையாளர் சேவைத் துறை மற்றும் கிராமப்புற திட்டமிடல் மற்றும் கடன் துறைக்கு பொறுப்பாளராக இருந்தார்.

ஆரம்ப கால வாழ்க்கை 
தீபாலி பந்த் ஜோசி அலகாபாத் புனித மேரி கான்வென்ட் மற்றும் அலகாபாத் பல்கலைக்கழகத்தில் கல்வி கற்றார். இவரது தந்தை, திரு ஜகதீசு மோகன் பண்ட் அலகாபாத் உயர்நீதிமன்றத்தில் வழக்கறிஞராகவும், பின்னர் உத்தரபிரதேச மாநிலத்தின் நிர்வாகியாகவும் அதிகாரப்பூர்வ அறங்காவலராகவும் இருந்தார். இவரது தாயார் பேராசிரியர் சந்திர பண்ட் அலகாபாத் பல்கலைக்கழகத்தில் வரலாறு பாடம் கற்பித்தார்.

தனிப்பட்ட வாழ்க்கை 
இந்தத் தம்பதியினருக்கு ஜோசி ஒரே குழந்தை. இவர் ராஜீவ் ஜோசி என்பவரை  மணந்தார். இவர்களுக்கு பரிதோசு மற்றும் குணால் என்ற இரண்டு மகன்கள் உள்ளனர்.

தொழில் 
ஜோசி ஹார்வர்ட் பல்கலைக்கழக ஆசியா மையத்தின் சக ஊழியர் ஆவார், அங்கு இவர் நிதி மற்றும் பொருளாதாரம் ஆகிய துறைகளில் முனைவர் பட்டம் பெற்றார். இவர் அலகாபாத் பல்கலைக்கழகத்தில் முனைவர் பட்டம் மற்றும் சட்டம் மற்றும் மேலாண்மை பட்டங்களை பெற்றார் . 1981 இல் இந்திய ரிசர்வ் வங்கியில் நேரடி ஆள்சேர்ப்பின் மூலம் சேர்ந்தார், அதன் பின்னர் ரிசர்வ் வங்கியில் பணியாற்றினார். ஆர்.பி.ஐ ஹைதராபாத்தில் நகர்ப்புற வங்கிகள் மற்றும் நாணய மேலாண்மை மற்றும் நிர்வாகப் பொறுப்புகளில் தலைமைப் பொது மேலாளராக பல முக்கியமான தொழில்முறை பொறுப்புகளை இவர் வகித்துள்ளார். இவர் ஆந்திர மாநிலத்திற்கான வங்கி முறைகேள் திட்டம் மற்றும் தலைமை ஆசிரியர், வங்கியாளர்கள் பயிற்சி கல்லூரி மற்றும் ஆந்திரா வங்கியின் இயக்குநராகவும் இருந்தார். இவர்பு கிராம திட்டமிடல் மற்றும் கடன் துறைக்கு தலைமை பொது மேலாளராகவும் இதற்கு முன்னர் பொறுப்புகளை வ்கித்துள்ளார். இவர் ஒரு சிறந்த எழுத்தாளர் மற்றும் நான்கு குறிப்பிடத்தக்க புத்தகங்களை வெளியிட்டுள்ளார். இவர் விவசாய வங்கி கல்லூரியில் கௌரவ விரிவுரையாளராக உள்ளார் மற்றும் முசோரியில் உள்ள இந்தியத் தலமைப் பணி அகாதமியில், ஹைதராபாத் நிர்வாக ஊழியர் கல்லூரியில் மற்றும் பல இந்திய மற்றும் வெளிநாட்டு பல்கலைக்கழகங்களில் விரிவுரையாற்றினார். இவர் பல முக்கியமான சர்வதேச மாநாடுகளில் இந்திய ரிசர்வ் வங்கியினை பிரதிநிதித்துவப்படுத்தியுள்ளார் மற்றும் G-20 இன் நிதி சேர்க்கை நிபுணர் குழுவில் இந்தியாவின் பிரதிநிதியாக உள்ளார். இவரது கொள்கை நலன்கள் நலன் மற்றும் மேம்பாட்டு பொருளாதாரம், சட்டம் மற்றும் நாணய மேலாண்மை ஆகிய துறைகளில் உள்ளது.

சான்றுகள் 

21 ஆம் நூற்றாண்டு இந்தியப் பெண் தொழிலதிபர்கள்
20 ஆம் நூற்றாண்டு இந்தியப் பெண் தொழிலதிபர்கள்
உத்தரப் பிரதேசப் பெண் அறிவியலாளர்கள்
20 ஆம் நூற்றாண்டு இந்தியத் தொழிலதிபர்கள்
ஆர்வர்டு பல்கலைக்கழக முன்னாள் மாணவர்கள்
1957 பிறப்புகள்
இந்திய வங்கியாளர்கள்
வாழும் நபர்கள்